જામનગર તા. ૧૨ઃ જામનગરના બર્ધન ચોકથી માંડવી ટાવર વચ્ચેના માર્ગ પર ગઈરાત્રે એક ઘાંચી યુવાન પર પૈસાની લેતી-દેતીના મામલે બે શખ્સો છરી વડે તૂટી પડયા હતા જેમાં વેતરાઈ ગયેલા ઘાંચી યુવાનનું ટૂંકી સારવાર પછી હોસ્પિટલના બિછાને મૃત્યુ નિપજતા આ બનાવ હત્યામાં પલટાયો છે. રૃા.૧૮ હજારની ઉઘરાણીએ આ યુવાનનો ભોગ લીધો હોવાનંુ જાણવા મળ્યું છે. પોલીસે મૃતકના ભાઈની ફરિયાદ પરથી બન્ને આરોપીઓના સગડ દબાવ્યા છે.